Aukusti Neitiniemi

Aappo Aukusti (A. A.) Neitiniemi (25. tammikuuta 1875 Kittilä – 7. huhtikuuta 1965 Kittilä) oli suomalainen kansanedustaja vuosina 1924–1929 sekä kunnallisneuvos vuodesta 1947. Hänet valittiin Kansallisesta Kokoomuksesta Lapinmaan vaalipiiristä. 

Neitiniemi valmistui kansanopistosta 1900 ja toimi yli puolen vuosisadan ajan Uuden Suomettaren ja Uuden Suomen asiamiehenä. Hän oli presidentin valitsijamiehenä 1925.

Neitiniemi toimi elämänsä aikana pappilan renkinä, metsänhakkuu- ja uittotöissä, maanviljelijänä, osuuskassan kirjanpitäjänä ja hoitajana, kalastajana sekä poronhoitajana. Hän kuoli kotikunnassaan Kittilässä 90-vuotiaana.

Aiheesta muualla 
 

Kansanedustajat
Kansallisen Kokoomuksen poliitikot
Kittilän kunnanvaltuutetut
Lapin vaalipiiri
Vuonna 1875 syntyneet
Vuonna 1965 kuolleet